cyanic-selkie/wikianc huggingface dataset:
অঙ্কিতা ভকত
ক্রীড়া জীবন
অঙ্কিতা ২০১৭ এশিয়া কাপ (তৃতীয় পর্যায়) বিশ্ব র‌্যাঙ্কিং টুর্নামেন্টেও প্রতিদ্বন্দ্বিতা করেছিলেন, যেটি ২০১৭ সালের ৪ঠা থেকে ৯ই জুলাই পর্যন্ত চাইনিজ তাইপেইতে অনুষ্ঠিত হয়েছিল, তিনটি ইভেন্ট ছিল - মহিলা ব্যক্তিগত, মহিলা দল এবং মিশ্র দল। তিনি তাঁর সঙ্গী মুকেশ বোরোর সাথে মিশ্র দল ইভেন্টে ব্রোঞ্জ পদক জিতেছিলেন। সেই বছরের শেষের দিকে, তিনি ভারতের ২৪ জন সদস্যের মধ্যে ছিলেন যাঁরা আর্জেন্টিনার রোজারিওতে ২০১৭ বিশ্ব তিরন্দাজি যুব চ্যাম্পিয়নশিপে ভারতীয় জাতীয় দলের হয়ে প্রতিদ্বন্দ্বিতা করার জন্য নির্বাচিত হয়েছিলেন।
ওয়ার্ল্ড ইয়ুথ আর্চারি চ্যাম্পিয়নশিপে, অঙ্কিতা তাঁর সঙ্গী জেমসন সিং নিংথৌজামকে সঙ্গে নিয়ে রিকার্ভ জুনিয়র মিশ্র টিম ইভেন্টে প্রতিদ্বন্দ্বিতা করেছিলেন এবং একসাথে তাঁরা নবম বাছাই হয়েছিলেন। এই জুটি ফাইনালে রাশিয়ান দলকে ৬-২ ব্যবধানে পরাজিত করে স্বর্ণপদক জিতেছিল, এইভাবে ভারত তার চতুর্থ সামগ্রিক বিশ্ব যুব চ্যাম্পিয়নশিপ শিরোপা পেয়েছিল। দীপিকা কুমারী  ২০০৯ এবং ২০১১ সালে এটি জেতার পর তাঁরা এটি জেতেন।  তাঁরা কোয়ার্টার ফাইনালে শীর্ষ বাছাই কোরিয়ান দলকে ৫-৪ এবং সেমি-ফাইনালে ইউক্রেনীয় দলকে ৬-০ সেটে পরাজিত করে ফাইনালে উঠেছিলেন।
২০১৮ সালের এপ্রিল মাসে, অঙ্কিতা ২৩ থেকে ২৯শে এপ্রিল চীনের সাংহাইতে অনুষ্ঠিত ২০১৮ তীরন্দাজ বিশ্বকাপে মহিলাদের ব্যক্তিগত, মহিলা দল এবং মিশ্র দল রিকার্ভ ইভেন্টে প্রতিদ্বন্দ্বিতা করেছিলেন। ব্যক্তিগত রিকার্ভ ইভেন্টে, তিনি যোগ্যতা রাউন্ডে ৭২০ পয়েন্টের মধ্যে ৬৬৫ স্কোর করার পরে অষ্টম বাছাই হয়েছিলেন। তিনি তৃতীয় রাউন্ডে স্বদেশী বোম্বাইলা দেবী লাইশরামকে ৬-৪ ব্যবধানে পরাজিত করেছিলেন, কিন্তু চতুর্থ রাউন্ডে চীনের আন কিক্সুয়ানের কাছে ৪-৬ সেটে হেরেছিলেন। তিনি মহিলা দলের ইভেন্টে প্রমিলা দাইমারি এবং দীপিকা কুমারীর সাথে এবং মিশ্র দলগত ইভেন্টে অতনু দাসের সাথে জুটি বেঁধেছিলেন, উভয় ইভেন্টের কোয়ার্টার ফাইনালে পৌঁছেছিলেন। কিন্তু তারপর যথাক্রমে চীনা এবং মার্কিন যুক্তরাষ্ট্রের দলগুলির কাছে ১-৫ এবং ৪-৫ সেটে হেরে যান।
পশ্চিমবঙ্গ সরকারি ভাষা আইন, ১৯৬১
পশ্চিমবঙ্গ সরকারি ভাষা আইন, ১৯৬১ হল ভারতের পশ্চিমবঙ্গ রাজ্যের আইনসভার একটি আইন, যা দার্জিলিং-এর তিনটি পার্বত্য মহকুমা ব্যতীত আইন প্রণয়ন সহ সমস্ত রাষ্ট্রীয় ব্যবসার জন্য বাংলা ভাষাকে সরকারী মর্যাদা প্রদান করে, বিদ্যমান দার্জিলিং জেলার কালিম্পং এবং কার্সিয়ং যেখানে নেপালি ভাষাও স্বীকৃত ছিল। বিধানচন্দ্র রায়ের মুখ্যমন্ত্রীত্বের সময় এটি পাস হয়। নেপালিদের জন্য দাবিগুলি মূলত দার্জিলিং, কালিম্পং এবং কার্সিয়ং -এর হিমালয় মহকুমাগুলির নেপালি-ভাষী গোর্খা সংখ্যাগরিষ্ঠ সম্প্রদায়ের কাছ থেকে এসেছিল। ১৯৯২ সালে নেপালি ভারতের সংবিধানের অষ্টম তফসিলে অন্তর্ভুক্ত হওয়ার মাধ্যমে ভারতে সরকারী মর্যাদা সহ একটি ভাষা হিসাবে স্বীকৃত হয়।
আসসানসা ভিলা
আসসানসা ভিলা (Aschanska Villan) হল উত্তর সুইডেনের উমিয়ায় অবস্থিত একটি তালিকাভুক্ত ভবন। স্থপতি র‍্যাগণার ওস্টবার্গ এর নকশা করেন এবং কর্নেল উইলহেম আসসান-এর জন্য ১৯০৬ সালে এর কাজ শেষ হয়। বর্তমানে ভবনটি একটি রেস্তঁরা হিসেবে কাজ করছে।
ভবন
ওস্টবার্গ উমিয়ার বেশ কয়েকটি ভবনের নকশা করেন। তবে মূলত স্টকহোমের টাউন হলের জন্যই তিনি বিখ্যাত।
স্খারিস্কার ভিলার ন্যায় এই ভিলাটিও জাতীয় রোমান্টিক ধাঁচে নির্মিত হয়েছে। স্খারিস্কার ভিলাও এই স্থপতি কর্তৃক আগের এর বছরে নির্মিত হয়েছিল। ভিলাটি একটি পাথর ও থামালের ফাউন্ডেশন দ্বারা নির্মিত।
১৯৮০ সাল থেকে এটি তালিকাভুক্ত ভবন হিসেবে স্বীকৃত। ওস্টবার্গ উমিয়ায় অপর একটি ভবন নির্মাণ করেছিলেন এবং এটি ছিল একটি থিয়েটার। দুর্ভাগ্যজনকভাবে থিয়েটারটি কাঠ দিয়ে তৈরি হয়েছিল এবং ১৯১৩ সালে পুড়ে যায়।
কাজী শরীফ কায়কোবাদ
কাজী শরীফ কায়কোবাদ বাংলাদেশের সেনাবাহিনীর সাবেক মেজর জেনারেল। তিনি বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক।
জন্ম ও শিক্ষাজীবন
১৯৬৪ সালের ০১ আগস্ট তারিখে ঢাকা জেলায় জন্মগ্রহণ করেন। ঢাকা কলেজে অধ্যয়ন শেষে তিনি ১১তম বিএমএ লং কোর্সে অংশগ্রহণ করেন এবং ১৯৮৪ সালের ২১ ডিসেম্বর তারিখে কমিশন প্রাপ্ত হন। কমিশন লাভের পর বাংলাদেশ সেনাবাহিনীর আর্টিলারি কোরের ০২ ফিল্ড রেজিমেন্ট আর্টিলারিতে তিনি কর্মজীবন শুরু করেন। চট্টগ্রাম বিশ্ববিদ্যালয় থেকে ব্যাচেলর অব আর্টস (বিএ), জাতীয় বিশ্ববিদ্যালয় থেকে মাস্টার্স ইন ডিফেন্স স্টাডিজ (এমডিএস) ও একই বিশ্ববিদ্যালয় থেকে মাস্টার্স ইন সায়েন্সেস (এমএসসি-টেকনিক্যাল) ডিগ্রি অর্জন করেন। বাংলাদেশ ইউনিভার্সিটি অব প্রফেশনাল হতে এমফিল পার্ট-২ সম্পন্ন করেন। মিরপুর সেনানিবাসে অবস্থিত ডিফেন্স সার্ভিসেস কমান্ড অ্যান্ড স্টাফ কলেজ হতে স্টাফ কোর্স এবং ন্যাশনাল ডিফেন্স কলেজ হতে এনডিসি কোর্স সম্পন্ন করেন। তিনি পাকিস্তানের স্কুল অব আর্টিলারিতে ওএসএল কোর্সে অংশগ্রহণ করেন এবং সকল বিদেশী ছাত্র-অফিসারদের মধ্যে ১ম এবং কোর্সে ২য় স্থান লাভ করেন।
সামরিক কর্মজীবন
বাংলাদেশ আনসার ও গ্রাম প্রতিরক্ষা বাহিনীতে যোগদানের আগে তিনি মিরপুর সেনানিবাসে অবস্থিত ন্যাশনাল ডিফেন্স কলেজে এসডিএস (সেনাবাহিনী) পদে দায়িত্বরত ছিলেন। ১৯৭১ সালের ২১ ডিসেম্বর আর্টিলারি কোর্সে বাংলাদেশ সেনাবাহিনীতে কমিশন করেন। ১১তম বিএমএ দীর্ঘ মেয়াদী কোর্সে ছিলেন। পূর্বে তিনি বাংলাদেশ মেশিন টুলস ফ্যাক্টরীর ব্যবস্থাপনা পরিচালক নিযুক্ত হন। জাতীয় প্রতিরক্ষা কলেজের সিনিয়র ডিরেক্টরিং স্টাফ হিসেবেও দায়িত্ব পালন করেন। বাংলাদেশ মিলিটারি একাডেমী এবং আর্টিলারি সেন্টার এন্ড স্কুলে প্রশিক্ষক হিসেবে নিয়োজিত ছিলেন। ২০১৩ সালের ২৯ ডিসেম্বর মেজর জেনারেলে পদোন্নতি লাভ করেন।
তিনি ০১টি লোকেটিং ব্যাটারী, ০১টি ফিল্ড রেজিমেন্ট আর্টিলারি, ০২টি ইউএন মিশন যার ১টিতে অবজারভার (CMPIO) হিসেবে, ০৩টি বিজিবি ব্যাটালিয়ন এবং ০২টি আর্টিলারি ব্রিগেড কমান্ড করেছেন। স্টাফ অফিসার হিসেবে তিনি সেনাসদরের এজি’র শাখায় ডিএএজি(কর্ড), এএজি এবং পরিচালক হিসেবে এসএসএফ এ কর্মরত ছিলেন। তিনি ইথিওপিয়া এবং ইরিত্রিয়াতে জাতিসংঘ মিশনে দায়িত্ব পালন করেন। তিনি বিএমএ তে প্রশিক্ষক (প্লাটুন কমান্ডার) এবং আর্টিলারি সেন্টার ও স্কুলে সিনিয়র ইনস্ট্রাক্টর (গানারী) হিসেবে দায়িত্ব পালন করেন। তিনি বৈদেশিক প্রশিক্ষণ, শিক্ষা সফর ও ভ্রমণ উপলক্ষ্যে যুক্তরাষ্ট্র, যুক্তরাজ্য, ভারতসহ পৃথিবীর মোট ২৯টি দেশ ভ্রমণ করেন। অবসর সময়ে মেজর জেনারেল কায়কোবাদ গলফ খেলতে পছন্দ করেন।
তিন বিজিবি ব্যাটালিয়ন, দুই আর্টিলারি রেজিমেন্ট এবং তিনটি আর্টিলারি ব্রিগেডের কমান্ডার ছিলেন। তিনি মিরপুরের ডিফেন্স সার্ভিসেস কমান্ড এবং স্টাফ কলেজের স্নাতক এবং মিরপুর জাতীয় প্রতিরক্ষা কলেজে ন্যাশনাল ডিফেন্স কোর্স সম্পন্ন করেন। বাংলাদেশ অ্যামেচার বক্সিং ফেডারেশনের সভাপতি পদে মনোনয়ন দেয়া হয়েছে আনসারের মহাপরিচালক মেজর জেনারেল কাজী শরীফ কায়কোবাদ।
জাতিসংঘ মিশন
তিনি নাইজেরিয়ায় অবস্থিত বাংলাদেশ দূতাবাসে রাষ্ট্রদূত হিসেবে কর্মরত ছিলেন। বসনিয়া ও হার্জেগোভিনা জাতিসংঘ মিশনে এবং ইথিওপিয়া ও ইরিত্রিয়া জাতিসংঘের মিশনে নিয়োজিত ছিলেন। কাজী শরীফ কায়কোবাদকে নাইজেরিয়ার প্রথম আবাসিক হাই কমিশনার হিসেবে নিয়োগ দেওয়া হয়েছিল।
ব্যক্তিগত জীবন
কাজী শরীফ কায়কোবাদ ও মিসেস লায়লা শরীফ সুখী দম্পতি এবং দুই সন্তানের জনক-জননী।
হারিস আল-মুহাসিবি
আল-মুহাসিবি (المحاسبي) বা হারিস আল-মুহাসিবি ছিলেন বাগদাদি ইসলামিক দর্শন গোষ্ঠীর প্রতিষ্ঠাতা এবং সুফি পণ্ডিত জুনায়েদ আল-বাগদাদি এবং সিররি সাকতির একজন শিক্ষক ।
তার পুরো নাম আবু আবদুল্লাহ হারিস বিন আসাদ বিন আবদুল্লাহ আল-আনিজি আল-বসরি । আরব আনাজ্জাহ গোত্রের বাসিন্দা তিনি । প্রায় ৭৮১ সালে বসরায় তিনি জন্মগ্রহণ করেন। 'মুহাসিবি' শব্দের অর্থ হলো স্ব-পরিদর্শন/নিরীক্ষা। নামের অর্থের প্রভাব তার মাঝে পড়েছিল। তার চারিত্রিক বৈশিষ্ট্যও ছিল তাই । আত্মশুদ্ধির প্রতি সর্বদা তার ভাবনা ছিল। তিনি সুফি মতবাদের একজন প্রতিষ্ঠাতা ছিলেন এবং পরবর্তীতে অনেক ধর্মতাত্ত্বিককে তিনি প্রভাবিত করেছিলেন, তাদের মধ্যে উল্লেখযোগ্য যেমন আল-গাজ্জালী ।
জীবনী
তার জন্মের পরপরই তার বাবা-মা বসরা ছেড়ে বাগদাদে চলে যান । সম্ভবত সাংসারিক স্বচ্ছলতার জন্য নতুন রাজধানীতে  অর্থনৈতিক সুযোগের দিকে ঝুঁকে পড়েন। তার বাবা আয় উপার্জনে ক্রমে ধনী হয়ে ওঠেন ।  আল-মুহাসিবি দুনিয়াদারি পছন্দ করতেননা । তার জন্য সমৃদ্ধ জীবনধারা থাকা সত্ত্বেও সম্পদশীলতা  প্রত্যাখ্যান করেছিলেন । তিনি আল-হাসান আল বসরি- এর কাছ থেকে পরকালীন ভাবনায় একটি তপস্বী গুণ বজায় রেখেছিলেন । তার সময়ের সুফিরা নির্দিষ্ট কিছু অভ্যাস গ্রহণ করেছেন, যেমন পশমী পোশাক পরা, রাতে কোরআন তেলাওয়াত করা, এবং খাওয়ার পরিমাণ ও পরিমাণ সীমিত করা। তিনি দেখেছিলেন যে সুফি অনুশীলনগুলি আবেগকে নিয়ন্ত্রণ করতে সাহায্য করতে পারে, তবে ভণ্ডামি এবং অহঙ্কারের মতো অন্যান্য সমস্যারও পরিণতি হতে পারে। শুধু বাহ্যিক ধার্মিকতা যখন একজন ব্যক্তির ভাবের একটি অংশ হয়ে ওঠে, তখন এই বাহ্যিক ধার্মিকতা  অহংকার সহ আরও অনেক লুকানো সমস্যাগুলিকে মুখোশ করতে পারে। অভ্যন্তরীণ এবং বাহ্যিক উভয় অবস্থাই সংশোধন করতে হবে। বিচার দিবসের প্রত্যাশায় নিরন্তর আত্ম-পরীক্ষাই (মুহাসাবাহ) ছিল তার অন্তর্নিহিত সম্পর্কে সচেতনতা বিকাশ এবং হৃদয়কে পরিশুদ্ধ করার জন্য তার প্রস্তাবিত পদ্ধতি।
আল-মুহাসিবি পরে আবদুল্লাহ ইবনে কুল্লাব (মৃত্যু: ৮৫৫) এর নেতৃত্বে ধর্মতত্ত্বের পণ্ডিতদের একটি দলে যোগ দেন। তারা জাহমি, মুতাজিলা এবং নৃতাত্ত্বিকদের সমালোচনা করেছিল। মুতাজিলারা যুক্তি দিয়েছিলেন যে কুরআন সৃষ্টি করা হয়েছে, আর ইবনে কুল্লাব কুরআন সৃষ্টির বিরুদ্ধে যুক্তি দিয়েছিলেন যে, কুরআন হলো আল্লাহ‌র কালাম (আল্লাহর বাণী) এবং এর উপলব্ধির মধ্যে পার্থক্য উপস্থাপন করে: আল্লাহ্ চিরন্তন কথা বলছেন (মুতাকাল্লিম); তবে তিনি কেবল মুকাল্লিম হতে পারেন, নিজেকে কাউকে সম্বোধন করতে পারেন, যদি সম্বোধনকারী থাকে।
৮৪৮ সালে (বা সম্ভবত ৮৫১), খলিফা আল-মুতাওয়াক্কিল মিহনা-এর অবসান ঘটান এবং দুই বছর পরে, মুতাজিলি ধর্মতত্ত্ব নিষিদ্ধ করেন।
কিতাবুল খালওয়া-তে ভয় এবং আশা সম্পর্কে তিনি লিখেন:
রচনাবলি
মুহাসিবি প্রায় ২০০টি বইয়ের লেখক। তিনি ধর্মতত্ত্ব এবং তাসাউউফ (সুফিবাদ) সম্পর্কে লিখেছেন, তাদের মধ্যে উল্লেখযোগ্য কয়েকটি নিম্নরুপ :
মৃত্যু
আল-মুহাসিবি ২৪৩ হিজরি মুতাবেক ৮৫৭ খ্রিস্টাব্দে ৭৩ বছর বয়সে আব্বাসীয় খিলাফত-এর সময় বাগদাদ-এ মৃত্যু বরণ করেন ।
মুন্সী মহম্মদ কাসেম
জীবনের প্রথমভাগ
জীবিকা অর্জনে তিনি প্রথমে কলকাতায় আসেন এবং পরে কানপুর এ র‌্যালি ব্রাদার্স কোম্পানিতে চাকরি নেন। কানপুর থাকার সময় তিনি সংগীতজ্ঞ আবদুল হাই হাকিম এর কাছে সংগীত শিক্ষা লাভ করেন।
সংগীত জীবন
কলকাতার জার্মান রেকর্ড কোম্পানি বেকার প্রথম মহাম্মদ কসেমের গান রেকর্ড করে। বারোটি শ্যামাসংগীত রেকর্ড এর মাধ্যমে তিনি গ্রামোফোন শিল্পীরূপে আত্মপ্রকাশ করেন। মুসলিম গায়কের কণ্ঠে শ্যামাসংগীত শ্রোতার আদর পাবে না চিন্তা করে রেকর্ড কোম্পানির গোরাচাঁদ এবং শান্তি মল্লিক শিল্পীর প্রকৃত নাম প্রচ্ছন্ন রেখে কে. মল্লিক নাম দিয়ে গানের রেকর্ড প্রকাশ করেন। এভাবে তিনি কে. মল্লিক নামে জনপ্রিয় হয়ে ওঠেন।
১৯০৯-১৯১০ খ্রি. থেকে ১৯৪০ খ্রি. পর্যন্ত তিনি প্রচুর সংখ্যক গান রেকর্ড করেন। তার গান এত জনপ্রিয় ছিল যে, অধিকাংশ গানের রেকর্ড ৩০-৪০ হাজার কপি পর্যন্ত বিক্রি হয়। বিখ্যাত হওয়ার পর আরেকটি বিদেশি রেকর্ড কোম্পানি ‘হিজ মাস্টার্স ভয়েস’ তার গান রেকর্ড করে। তিনি ‘পণ্ডিত শঙ্কর মিশ্র’ নামে হিন্দি গানও রেকর্ড করেন।
কে. মল্লিক নামে রেকর্ডকৃত তার গাওয়া হিন্দু ধর্মীয় সংগীত, বিশেষত শ্যামাসংগীত প্রচুর জনপ্রিয়তা লাভ করে। কাজী নজরুল ইসলাম বাংলায় ইসলামি গান লিখতে শুরু করলে তিনিও ইসলামি গান গাইতে আগ্রহ প্রকাশ করেন। তিনি শিল্পী আব্বাসউদ্দিন আহমদ কে অনুরোধ করেন, নজরুলকে তার জন্য ইসলামি গান লিখে দিতে প্ররোচিত করতে। কিন্তু কে. মল্লিক ইসলামি গান রেকর্ড করলে তার শ্যামাসংগীত বিক্রি কমে যাবে আশঙ্কা করে কাজী নজরুল ইসলাম এবং গ্রামোফোন কোম্পানির রিহার্সেল ইনচার্জ ভগবতী ভট্টাচার্য তাতে রাজি হন নি। ভগবতীবাবুর মৃত্যুর পর দায়িত্বে আসেন শ্রীহেমচন্দ্র সোম। তার সম্মতিতে নজরুল শিল্পীর জন্য ইসলামি গান লিখেন এবং ‘মুন্সী মহাম্মদ কাসেম’ নামেই তা রেকর্ড করা হয়।
রেকর্ডকৃত গান
মুন্সী মহাম্মদ কাসেম রবীন্দ্রনাথ ঠাকুর, কাজী নজরুল ইসলাম, রজনীকান্ত সেন, অতুলপ্রসাদ সেন প্রমুখের গান, শ্যামাসংগীত, আগমনী গান, ইসলামি গান প্রভৃতি রেকর্ড করেন। রবীন্দ্রনাথের ‘আমার মাথা নত করে দাও হে’, অতুলপ্রসাদের ‘বঁধু এমন বাদলে তুমি কোথায়’ এবং নজরুলের ‘বাগিচায় বুলবুলি তুই ফুলশাখাতে দিসনে আজি দোল’ গানগুলি রেকর্ড হলে সুধীমহলে প্রচণ্ড আলোড়নের সৃষ্টি হয়।
সমসাময়িক প্রভাব
প্রখ্যাত নজরুলসঙ্গীত শিল্পী আঙ্গুরবালা ছিলেন কে মল্লিকের সমসাময়িক এবং নজরুল ছিলেন তার ঘনিষ্ঠ বন্ধু। কে মল্লিক এক সময় ঝরিয়ার রাজবাড়ির সভাগায়ক ছিলেন। ওই সময় কমলা ঝরিয়া তার অনুপ্রেরণায় কলকাতা আসেন এবং কণ্ঠশিল্পী হিসেবে সুখ্যাতি অর্জন করেন।
শেষজীবন
গায়ক দরিদ্র পরিবারে জন্মগ্রহণ করেছিলেন। তার রেকর্ড থেকে গ্রামোফোন কোম্পানি প্রচুর টাকা উপার্জন করলেও তার দারিদ্র্য ঘোচে নি। শেষজীবনে তিনি নিজের গ্রামে ফিরে আসেন এবং স্থানীয় কৃষকদের সংগীত শিক্ষা দিতেন। এই জনপ্রিয় কণ্ঠশিল্পী ১৩৬৬ বঙ্গাব্দে (১৯৫৯ খ্রি.) পরলোকগমন করেন।
কম এল শকাফা
কম এল শকাফা মিশরের আলেকজান্দ্রিয়ায় অবস্থিত একটি সমাধিস্থল যা ১৯০০ সালে আবিষ্কৃত হয়। মধ্যযুগের ৭টি আশ্চর্যজনক নির্দশনের অন্যতম গুরুত্বপূর্ণ একটি নিদর্শন হচ্ছে কম এল শকাফা। সমাধিস্থলের একটা অংশের নাম "হল অভ কারক্যাল্লা" যেখানে ২১৫ খ্রিষ্টাব্দের সম্রাট কারক্যাল্লার ঘোড়ার অস্থি আছে।
ইতিহাস
এল কম শকাফা ভূগর্ভস্থ সমাধিস্থানটির ব্যবহার শুরু হয় দ্বিতীয় শতাব্দীর কাছাকাছি সময়ে এবং পরবর্তী ২০০ বছর ধরে এটি ব্যবহৃত হয়েছিল। সমাধিক্ষেত্রটি মিশরীয়, গ্রিক ও রোমান সংস্কৃতির সংমিশ্রণযুক্ত। ‘কম এল শকাফা’ নামটি এসেছে প্রাচীন গ্রিক ভাষা থেকে, যার অর্থ ‘ভাঙ্গা টুকরার স্তুপ’। প্রাচীনকালে এই স্থানটি ভাঙ্গাচোরা মাটির পাত্রে পরিপূর্ণ ছিল। এসব মাটির পাত্র সাধারণত মদ পানে ও বিভিন্ন খাবার খাওয়ার জন্য ব্যবহৃত হতো। মৃতের আত্মীয়রা যারা এই সমাধিস্থান দেখতে আসতো তারাই সেসব পাত্র এখানে ফেলে যেত। যার ফলে স্থানটি পরিত্যক্ত এসব ভাঙ্গা মাটির পাত্রের স্তুপে পরিণত হয়েছিল।
গবেষকদের মতে, স্থানটি প্রথমে শুধু একটি নির্দিষ্ট পরিবারের পারিবারিক সমাধিস্থান হিসেবেই ব্যবহৃত হতো। কিন্তু পরে এটা আরো বড় আকারের করা হয় ও অন্যদের জন্য উন্মুক্ত করে দেওয়া হয়। তবে কম এল শকাফাই কিন্তু আলেকজান্দ্রিয়ার একমাত্র সমাধিস্থান নয়। বরং এটি ছিল ‘মৃতের নগরী’ নামে পরিচিত বিশাল নেক্রোপলিসের একটি অংশ। এই নেক্রোপলিস বা মৃতের নগরীটি ছিল শহরের পশ্চিম দিকে যা এক সময় ধ্বংস হয়ে যায়। শুধু মাটির নিচেরর কম এল শকাফা টিকে থাকে।
বর্ণনা
এক বিশাল সমাধিস্তম্ভ কম এল শকাফার ভূমির ঠিক উপরেই ছিল। বর্তমানে সেখানে শুধু ১৮ ফুট চওড়া গোলাকার একটি কাঠামো টিকে আছে যা সরাসরি মাটির নিচে চলে গেছে। ধারণা করা হয় কাঠামোটি মৃতদেহ ভূগর্ভে নিয়ে যাওয়ার জন্য ব্যবহৃত হতো। এই কাঠামোটিতে কিছু জানালা আছে যার মাধ্যমে বাইরের আলো মাটির নিচে যাওয়ার ঘোরানো সিঁড়িতে পড়তো। সমাধিস্থানের উপরের স্থানে তেমন কিছু নেই। এটিই এই সমাধিস্থানের মূল অংশ মাটির নিচের সেই সমাধিকক্ষগুলোতে প্রবেশের একমাত্র পথ। সমাধিকক্ষগুলো এই স্থানের ঠিক মাঝামাঝি জায়গায় অবস্থিত। এটা গ্রিক মন্দিরের আদলে তৈরি। সমাধিস্থানের সবচেয়ে গুরুত্বপূর্ণ জিনিসগুলো এখানে আছে।
যে সিঁড়ি দিয়ে সমাধিকক্ষগুলোয় যাওয়া যায় সেটা যেখানে শেষ হয়েছে ঠিক সেখানেই দুটি স্তম্ভের মাঝে রয়েছে মন্দিরে প্রবেশের প্রথম ঘর। এই ঘরটির পেছনে রয়েছে আরেকটি কক্ষ যেখানে আছে চমৎকার একটি শিল্পকর্ম, পুরুষ ও নারীর বিজড়িত একটি মূর্তি। ধারণা করা হয় এটা এই সমাধিস্থানের প্রথম পরিবারের দুজন সদস্যের মূর্তি। মূর্তিটি মিসরীয় ধাঁচে তৈরি হলেও পুরুষটির মাথা তৈরি করা হয়েছে গ্রিক ধাঁচে। একইভাবে নারী মূর্তিটির মাথা তৈরি করা হয়েছে রোমান ধাঁচে। একটি ভাস্কর্যের মধ্যেই ঘটেছে তিন সংস্কৃতির মেলবন্ধন।
এখানে আছে দুটি সাপের ভাস্কর্য যা মাঝের স্থানটিতে অবস্থিত। ধারণা করা হয়, এটা ‘ভালো আত্মা’ নামে পরিচিত গ্রিক ‘আগাথোডাইমনের’ আলোকে তৈরি করা হয়েছে। এর চমৎকার বৈশিষ্ট্য হলো এটিও অলঙ্কৃত হয়েছে রোমান ও মিশরীয় সংস্কৃতির নানা উপাদানে। এই সাপ দুটির ঠিক মাথার উপরেই রয়েছে গ্রিক পুরাণের কুখ্যাত মেডুসার, এই স্থানের অনাহূত আগন্তুকদের হাত থেকে এই সমাধিস্থানটিকে রক্ষা করার জন্যে।
প্রথমদিকে সমাধিস্থানের এই মাঝের জায়গাটি ছিল ইংরেজি ইউ অক্ষর আকৃতির একটি করিডর। তবে ধীরে ধীরে এখানে সমাধিস্থ মৃতদেহের সংখ্যা বাড়তে থাকায় আরো কক্ষ ও হলঘর তৈরি করা হয়। ফলে গোটা স্থানটি এক গোলকধাঁধার রূপ নেয়। মাঝের স্থানটির ঠিক নিচেই রয়েছে আরেকটি স্তর। তবে মাটির নিচের এই স্তরটি প্লাবিত হয়ে যাওয়ায় তা বন্ধ হয়ে গেছে।
কম এল শকাফা সমগ্র মিশরের সবচেয়ে সেরা সংরক্ষিত নিদর্শন হিসেবে গণ্য হয়। ভিন্ন ভিন্ন সংস্কৃতির অনন্য মিশ্রণ এই স্থানকে অন্য সব স্থানের তুলনায় আলাদা করেছে। আর এজন্যই এই স্থানটিকে মধ্যযুগীয় সপ্তাশ্চর্যের একটি হিসেবে স্বীকৃতি দেওয়া হয়েছে।
বিনয়রঞ্জন সেন
বিনয় রঞ্জন সেন, সিআইই, আইসিএস (১ জানুয়ারি, ১৮৯৮  - ১২ জুন, ১৯৯৩), একজন ভারতীয় কূটনীতিক এবং ভারতীয় সিভিল সার্ভিস অফিসার ছিলেন। তিনি  জাতিসংঘের খাদ্য ও কৃষি সংস্থার (এফএও) পঞ্চম ও প্রথম ভারতীয় বাঙালি   মহাপরিচালক হিসাবে 'ক্ষুধা ও অপুষ্টি হতে মুক্তি' খাদ্য প্রকল্পের সূচনা করেন ও নেতৃত্ব দেন।
জন্ম ও শিক্ষা জীবন
বিনয়রঞ্জনের জন্ম বৃটিশ ভারতের বর্তমানে ভারতের অসম রাজ্যের ডিব্রুগড়ে। তার স্নাতকস্তরের  পড়াশোনা কলকাতার স্কটিশ চার্চ কলেজে।  স্নাতকোত্তর কলকাতা বিশ্ববিদ্যালয় থেকে। এরপর লন্ডনের অক্সফোর্ড বিশ্ববিদ্যালয়ে। ১৯২২ খ্রিস্টাব্দে তিনি আই.সি.এস হন।
কর্মজীবন
সিভিল সার্ভিসে যোগ দিয়ে ১৯৩৭ খ্রিস্টাব্দে পশ্চিমবঙ্গের মেদিনীপুরের জেলা-শাসক হিসাবে যোগ দেন। সেসময় বিপ্লবীরা পরপর তিনজন বৃটিশ আই. সি.এস. অফিসারকে হত্যার করে। ১৯৪০ খ্রিস্টাব্দে বাংলার রাজ্য সচিব হন। ১৯৪২ খ্রিস্টাব্দের টাইফুন ও বিভিন্ন স্থানে জাপানিদের বোমার আঘাতে বিপর্যস্ত বাংলায় ভয়াল মন্বন্তরের সময় (১৯৪২ -৪৩ খ্রিস্টাব্দে) তিনি ত্রাণ কমিশনার ছিলেন। আমলা হিসাবে মানুষের কাছে থেকে তথ্য সংগ্রহ করতে গিয়ে নিজের চোখে প্রত্যক্ষ করেছেন ভয়াবহতা আর সঞ্চয় করেছেন প্রকৃত কারণ আর অভিজ্ঞতা। ১৯৪৫ খ্রিস্টাব্দে সরকারের খাদ্য সচিব পদেও আসীন ছিলেন। ১৯৪৭ খ্রিস্টাব্দে স্বাধীনতা লাভের পর তিনি আমেরিকায় ভারতের রাষ্ট্রদূত হিসাবে ওয়াশিংটন যান। পরে জাপান, মেক্সিকো, ইতালি ও যুগোস্লাভিয়ার সাথে ভারতের কূটনৈতিক সম্পর্ক দৃঢ় করেছেন। ১৯৫৬ খ্রিস্টাব্দ হতে ১৯৬৭ খ্রিস্টাব্দ পর্যন্ত দীর্ঘ ১১ বৎসর  জাতিসংঘের খাদ্য ও কৃষি সংস্থার (এফএও'র) মহাপরিচালক হিসেবে দায়িত্ব পালন করেন। ভারতে কাজের সুবাদে অর্জিত অভিজ্ঞতার নিরিখে বিশ্বে "ক্ষুধা হতে মুক্তির" জন্য খাদ্য প্রকল্পের সূচনা করেন। তিনি বলেছেন - 'ক্ষুধা অনিবার্য নয় বা অপরিশোধনযোগ্যও নয়'। তিনি উল্লেখ করেছেন - বহু দিন হতে বহু কারণের ফলে চলে আসা মানুষের এ পুরাতন কষ্ট লাঘব আমাদের আয়ত্তের মাঝেই আছে।
সম্মাননা
১৯৪৪ খ্রিস্টাব্দে বৃটিশ সরকার তার খাদ্য সচিব হিসাবে অসামান্য কাজের জন্য সি.আই.ই ( কমান্ডার অফ দ্য অর্ডার অফ দ্য ইন্ডিয়ান এম্পায়ার) আখ্যায় ভূষিত করে। ১৯৭০ খ্রিস্টাব্দে স্বাধীন ভারত সরকার জাতিসংঘে অসামান্য অবদানের জন্য পদ্মবিভূষণ সম্মান প্রদান করে। কানাডার লাভাল বিশ্ববিদ্যালয়ের তাঁকে সাম্মানিক ডিলিট প্রদান করে। ২০২০ খ্রিস্টাব্দে জাতিসংঘের খাদ্য ও কৃষি সংস্থার (এফএও) ৭৫ বৎসর পূর্তিতে ৭৫ টাকার বিশেষ স্মারক মুদ্রা প্রকাশ করার অনুষ্ঠানে  জাতিসংঘের খাদ্য ও কৃষি সংস্থার (এফএও'র) খাদ্য প্রকল্পের নোবেল শান্তি পুরস্কার সম্মানিত হওয়ায় ভারতীয় প্রধানমন্ত্রী নরেন্দ্র মোদি বিনয়রঞ্জন সেনের নেতৃত্ত্বে শুরু হওয়া খাদ্য প্রকল্পের কথা উল্লেখ করে তার ঐতিহাসিক অবদানের কথা স্মরণ করেছেন।
জীবনাবসান
বিনয়রঞ্জন সেন ১৯৯৩ খ্রিস্টাব্দের ১২ ই জুন কলকাতায় ৯৪ বৎসর বয়সে প্রয়াত হন।
গেটওয়ে
গেটওয়ে হলো এমন ধরনের যন্ত্র যেগুলো ভিন্ন ভিন্ন নেটওয়ার্ককে যুক্ত করার জন্য ব্যবহার করা হয়। রাউটার, হাব, ব্রিজ, সুইচ ইত্যাদি যন্ত্র প্রটোকল ট্রান্সলেশনের সুবিধা দেয় না, কিন্তু গেটওয়ে এই সুবিধা দেয়। কোন ধরনের ট্রান্সলেশনের সুবিধা দিচ্ছে তার উপর ভিত্তি করে এটি OSI, রেফারেন্স মডেলের সকল স্তরে কাজ করতে পারে। তবে বেশিরভাগ গেটওয়ের কাজই ঘটে থাকে OSI মডেলের উপরের স্তরে অর্থাৎ এ্যাপ্লিকেশন, প্রেজেন্টেশন, সেশন ও ট্রান্সপোর্ট লেয়ারে। কোন ধরনের কাজ করছে তার উপর ভিত্তি করে গেটওয়েকে কয়েক প্রকারে ভাগ করা যায়। এর মধ্যে হলো এড্রেস, প্রটোকল ও এ্যাপ্লিকেশন গেটওয়ে ইত্যাদি। ভিন্ন নেটওয়ার্কের সাথে সংযোগ গড়ার সময় এটি প্রটোকল ট্রান্সলেশনের কাজ করে। যেমন আইবিএম মাইনফ্রেম কম্পিউটারের সাথে সংযোগ গড়ার জন্যে ব্যবহার করা যেতে পারে SNA SERVER যা Microsoft back-office server-এর একটি অংশ IBM network যেহেতু system network architecture protocol ব্যবহার করে তাই এর সাথে TCP/IP network যুক্ত হতে পারবে না। এর মাঝে SNA SERVER-কে গেটওয়ে হিসাবে রাখলে সেটি দুই নেটওয়ার্কের ডাটাকে দু'জনের কাছেই বোধগম্য করে তুলবে।
আমিরবাই কর্ণটকি
আমিরবাই কর্ণাটকি (১৯০৬ - ৩শে মার্চ ১৯৬৫) প্রারম্ভিক হিন্দি চলচ্চিত্রের একজন বিখ্যাত অভিনেত্রী এবং নেপথ্য সঙ্গীতশিল্পী ছিলেন। তিনি কন্নড় কোকিলা নামে বিখ্যাত ছিলেন। মোহনদাস করমচাঁদ গান্ধী তাঁর বৈষ্ণব জন তো গানের প্রবল ভক্ত ছিলেন।
ব্যক্তিগত জীবন
আমিরবাই কর্ণাটকি ১৯০৬ সালে ভারতের কর্ণাটকের বাগলকোট জেলার বিলগি শহরের একটি মধ্যবিত্ত পরিবারে জন্মগ্রহণ করেছিলেন। তাঁর পাঁচ বোনের মধ্যে দ্বিতীয় আমিরবাই এবং তাঁর বড় বোন গৌহরবাই বেশ খ্যাতি অর্জন করেছিলেন। আমিরবাই ম্যাট্রিক পাশ করেন এবং পনের বছর বয়সে বোম্বে চলে যান।
কর্মজীবন
প্রথমদিকে, আমিরবাই চলচ্চিত্রে গান গেয়েছিলেন, তবে তিনি যথেষ্ট সাফল্য অর্জন করতে পারেন নি। ১৯৪৩ সালে, বোম্বে টকিজের কিসমত প্রকাশের সাথে সাথে তিনি জনপ্রিয়তা অর্জন করেছিলেন। কিসমেতের গানগুলো খুব তাড়াতাড়ি জনপ্রিয় হয়ে উঠে, যার ফলস্বরূপ আমিরবাই খ্যাতি অর্জন করেছিলেন। তাঁর সাফল্যের পিছনে যে মানুষটি ছিলেন, তিনি হলেন সুরকার অনিল বিশ্বাস। তিনি প্রথমদিকে একজন সাধারণ গায়িকা হিসাবে পরিচিত ছিলেন, তবে সংগীত জীবনের অবসানের দিকে তিনি নেপথ্য সঙ্গীতশিল্পী হিসেবে পরিচিত হয়েছিলেন। তিনি ১৯৪৭ সালে তাঁর খ্যাতির শীর্ষে পৌঁছেছিলেন।
১৯৪৭-এর পরে লতা মঙ্গেশকর একজন উদীয়মান তারকা হয়ে ওঠেন, তাই আবারও আমিরভাই অভিনয় জগতে প্রবেশ করেছিলেন। তার পরবর্তী বছরগুলোতে, তিনি বেশিরভাগ পার্শ্বচরিত্রে অভিনয় করেছিলেন। ওয়াহাব পিকচার্সের চলচ্চিত্র শেহনাজ (১৯৪৮)-এর জন্যও আমিরবাই সংগীত রচনা করেছিলেন। একই বছরে তিনি গুজরাতি এবং মাড়োয়ারি চলচ্চিত্রের জন্য হিন্দি চলচ্চিত্র জগত প্রায় ছেড়ে দিয়েছিলেন। "ফিল্ম ইন্ডিয়া" নামে একটি বিখ্যাত চলচ্চিত্র পত্রিকা তার একটি নিবন্ধে উল্লেখ করেছিল যে, ২০শ শতাব্দীতে সেই সময় অন্যান্য গায়করা একটি গান গাওয়ার জন্য ৫০০ টাকা পেতেন, কিন্তু আমিরবাই একটি গান গাওয়ার জন্য ১,০০০ টাকা পেতেন।
মৃত্যু
১৯৬৫ সালে তিনি পক্ষাঘাতগ্রস্থ হয়ে মাত্র চার দিন পরে মারা যান। তাকে তাঁর নিজের শহরেই কবরস্থ করা হয়।  এখনও তাঁর পরিবার বিজয়পুরা (বিজাপুর) শহরে অবস্থিত একটি সিনেমা হল "আমির টকিজ"  কে চালান।
চংশান লু মসজিদ
চংশান স্ট্রিট মসজিদ চীনের কুয়াংশি প্রদেশের গুইলিনের জিয়াংসান জেলায় অবস্থিত একটি মসজিদ। মসজিদটি গুইলিনের বৃহত্তম মসজিদ।
ইতিহাস
১৭৩৫ সালে কিং রাজবংশের ইওংঝেং সম্রাটের শাসনকালের সময় মসজিদটি নির্মাণ করা হয়েছে। ১৮৪৯ সালে মসজিদটির সম্প্রসারণ হয় এবং দাওগুয়াং সম্রাট এবং গণপ্রজাতন্ত্রী চীনের সময় দুইবার সংস্কার করা হয়।
স্থাপত্য
মসজিদটি প্রায় ২,০০০ বর্গমিটার এলাকা নিয়ে গঠিত। মসজিদটি চীনা এবং ইসলামী স্থাপত্যের সংমিশ্রণে নির্মাণ করা হয়েছে। মসজিদটিতে প্রধান নামাজঘর, বক্তৃতা হল, অযুখানা ইত্যাদি আছে। প্রধান নামাজঘরের চারদিকে ২৪ টি লাল স্তম্ভ ও ১২ টি কাঠের লাল স্তম্ভ আছে। মসজিদে ২০০ জন মুসল্লি একসাথে নামাজ পড়তে পারে। মসজিদে নারী ও পুরুষের আলাদা আলাদা নামাজ পড়ার ব্যবস্থা আছে।
অ্যান মারি
অ্যান মারি রোজ নিকোলসন (জন্ম ৭ এপ্রিল ১৯৯১) একজন ব্রিটিশ গায়িকা এবং সঙ্গীত রচয়িতা। রকাবাই, অ্যলার্ম,চাও আডিয়স,ফ্রেন্ডস ও ২০০২সহ তার কয়েকটি গান ইউএস সিঙ্গেলস চার্টে জাগয়া পেয়েছে। এদের মধ্যে ক্লিন ব্যান্ডিট ও শন পলের সাথে সমন্বিতভাবে রকাবাই গানটি ইউএস সিঙ্গেলস চার্টে প্রথম স্থান অর্জন করেছিল। তার প্রথম অ্যালবাম স্পিক ইউর মাইন্ড ২০১৮ সালের ২৭ এপ্রিল মুক্তি পায় এবং ইউকে অ্যালবামস চার্টে তৃতীয় স্থান অর্জন করে। তিনি ২০১৯ ব্রিট অ্যাওয়ার্ডসে সেরা ব্রিটিশ নারী একক শিল্পীসহ চারটি বিভাগে মনোনয়ন পেয়েছিলেন। ২০১৫ সালে অ্যাসাইলাম রেকর্ডসের (আটলান্টিক রেকর্ডসের উপ-লেভেল) সাথে একটি রেকর্ড চুক্তি স্বাক্ষর করার পর থেকে ২০১৮ সাল পর্যন্ত এই লেভলটির মাধ্যমে তিনি তার সঙ্গীত প্রকাশ করেছিলেন। এরপর আটলান্টিক রেকর্ড ত্যাগ করে এর সত্ত্বাধিকারী ওয়ার্নার রেকর্ডসের সাথে চুক্তিবদ্ধ হন। ২০২১ সাল থেকে তিনি দ্য ভয়েস অব ইউকের ১০ম সিরিজের প্রশিক্ষকের দায়িত্ব পালন করছেন।
২০১৩–২০১৫: পেশাজীবন শুরু এবং ক্যারাটে
২০১৩ সালে অ্যান মারি রকেট রেকডর্স-এর জন্য "সামার গার্ল"-এর একক পরিবেশনা থেকে নিজেকে সরিয়ে নেন। একজন শিল্পী হিসেবে নিজেকে প্রতিষ্ঠা করার জন্য তিনি তার একক কর্মজীবন সংক্ষিপ্ত করেন। অন্তবর্তীকালীন সময়ের জন্য গর্গন সিটির ম্যাগনেটিক ম্যান-এর গানগুলোতে অতিথি শিল্পী হিসেবে যোগদান করেন এবং এরপর তিনি রুডিমেন্টাল-এর দৃষ্টি আকর্ষণ করেন; তাদের একজন ভোকালিস্ট ব্যান্ড ছেড়ে গেলে তারা অ্যান মারিকে তার পরিবর্তে ব্যান্ডে যোগ দিতে আমন্ত্রণ করে। তিনি ব্যান্ডের উই দ্য জেনারেশন অ্যালবামের চারটি গানে সমন্বিতভাবে কন্ঠ দেন, আর এদের মধ্যে দুইটি গানে ডিজি রাস্কাল এবং উইল হার্ড তার সহশিল্পী ছিলেন এবং পরে "রুমর মিল" গানটি ইউএস সিঙ্গেলস চার্টে ৬৭তম স্থান অর্জন করে। তিনি দুই বছর ধরে ব্যান্ডের সাথে বিভিন্ন সঙ্গীতভ্রমণে অংশগ্রহণ করেছেন।  তখনকার নতুন লেবেল মেজর টম'স থেকে তার প্রথম ইপি ক্যারাটে প্রকাশ করেন; এটির দুইটি একক "ক্যারাটে" এবং "জিমিনি", যা অ্যান মারিকে তার প্রথম লাইভ পারফরমেন্সের সুযোগ সৃষ্টি করে দেয়। ২০১৫ সালের নভেম্বরে তিনি একক গান "ডু ইট রাইট" প্রকাশ করেন, যা ইউকে সিঙ্গেলস চার্টে ৯০তম স্থান অর্জন করে। অ্যান মারির প্রথম পূর্ণদৈঘ্য অ্যালবামে গানটি থাকার কথা ছিল, ঐ সময় অ্যালবামটি নিয়ে কাজ করার সময় অ্যালনামটির নাম ব্রিদিং ফায়ার ঠিক করা হয়েছিল।
২০১৬–২০১৮: স্পিক ইউর মাইন্ড
২০ মে ২০১৬ সালে অ্যান মারি তার অভিষেক অ্যালবামের প্রথম গান "অ্যালার্ম" প্রকাশ করেন, যা জুনে এক সপ্তাহ ধরে ৭৬তম স্থানে অবস্থান করে এবং পরে ২য় অবস্থানে উঠে আসে আর যুক্তরাজ্যে এটি প্লাটিনাম শ্রেণীভূক্ত হয়। ২০১৬ সালের অক্টোবরে নেদারল্যান্ডসের গ্রনিনজেনের ইউরোসনিক নরডারস্ল্যাগ-এর ৩১তম আসরে অ্যান মারির সঙ্গীত পরিবেশনার কথা নিশ্চিত করা হয়। একই মাসে ক্লিন ব্যান্ডিট তাদের গান রুকাবাই প্রকাশ করে, যেখানে মেইন ভোকালিস্ট ছিলেন অ্যান মারি এবং গানটি জ্যামাইকান র্যাপার শন পলের সাথে সমন্বিতভাবে গাওয়া হয়েছিল। এটি টানা ৯ সপ্তাহ প্রথম স্থানে অবস্থান করে এবং বহুল প্রত্যাশীত ক্রিস্টমাস নাম্বার ওয়ান স্থান অর্জন করে। গানটি ইউরোপ, উত্তর আমেরিকা এবং ওশেনিয়ার অধিকাংশ দেশে মাল্টি প্লাটিনাম শ্রেণীভূক্ত করা হয়েছে।
১০ মার্চ ২০১৭ সালে অ্যান মারি "চাও আডিয়স" গানটি প্রকাশ করেন, যা তিনি পূর্বে ২৮ নভেম্বর ২০১৬ সালে কোকো'তে পরিবেশনা করেছিলেন। গানটি যুক্তরাজ্যে সেরা দশে জায়গা করে নেয়, যেখানে এর অবস্থান ছিল নবম এবং বিপিআই কর্তৃক এটি প্লাটিনাম শ্রেণীভূক্ত হয়। অ্যন মারির পরবর্তী একক গান ইদার ওয়ে স্নেকহিপস ও জোয়ি ব্যাডেস-এর সাথে সমন্বিতভাবে গাওয়া হয়। ২১ সেপ্টেম্বর অ্যন মারি তার একক গান "হেভি" এবং ১৫ ডিসেম্বরে "দেন" গানটি প্রকাশ করেন। ২০১৮ সালের ৯ ফেব্রুয়ারি অ্যান মারি মার্শমেলোর সাথে সমন্বিতভাবে ফ্রেন্ডস গানটি প্রকাশ করেন। লিড আর্টিস্ট হিসেবে এটি অ্যান মারির প্রথম গান যা যুক্তরাজ্যে সেরা পাঁচ-এ জায়গা করে নেয়। ২২ ফেব্রুয়ারিতে অ্যান মারি ঘোষণা করেন তার অভিষেক স্টুডিও অ্যালবাম স্পিক ইউর মাইন্ড একই বছরের ২৭ এপ্রিলে মুক্তি দেওয়া হবে। তার অ্যালবাম মুক্তি পাওয়ার কিছু আগে ২০ এপ্রিল তারিখে অ্যান মারি তার নতুন একক গান ২০০২ প্রকাশ করেন। ২০১৮ সালের নভেম্বরে অ্যান মারি এবং জেমস আর্থার দ্য গ্রেটেস্ট সো সোম্যান থেকে পুণঃরেকর্ডকৃত সাউন্ড ট্র্যাক দ্য গ্রেটেস্ট সোম্যান:রিইমাজিনডের জন্য রিরাইট দ্য স্টারস রেকর্ড করেন।
২০১৯–বর্তমান: দ্য ভয়েস ইউকে, প্রকাশিত এককসমূহ এবং থেরাপি
১৩ রিজন হোয়াই: সিজন ৩-এর সাউন্ডট্র্যাকের অংশ হিসেবে ২০১৯ সালে অ্যান মারি সমন্বিতভাবে মার্কিন গায়ক ল্যূভের সাথে "ফাক, আই'ম লুনিলি" এককটি প্রকাশ করেন। এককটি ২০১৯ সালের ১লা আগস্ট মুক্তি পায়। অ্যান মারি ২০২০ সালের ৭ ফেব্রুয়ারি "বার্থডেই" গানটি প্রকাশ করেন। ২০২০ সালের মা দিবসে তিনি তার "হার" মুক্তি দেন এবং মার্কিন র্যাপার ডোজা ক্যাটের সাথে তার সমন্বিতভাবে গাওয়া "টু বি ইয়াং" ২০২০ সালের ১৭ জুলাই মুক্তি পেয়েছে।
প্রাভদা
প্রাভদা (ইংরেজি ভাষায়: Pravda, Правда) সাবেক সোভিয়েত ইউনিয়ন ও সেন্ট্রাল কমিটি অব দ্য কমিউনিস্ট পার্টির ১৯১২ সাল থেকে ১৯৯১ সাল পর্যন্ত অফিসিয়াল মুখপাত্র ছিল।
ভিয়েনা প্রাভদা
প্রথম প্রাভদা ১৯০৫ সালে ইউক্রেরিয়ান স্পিলিকা পার্টি দ্বারা চালু হয়েছিল।
ইতিহাস
১৯১২ সালে ৫ মে প্রাভদার প্রকাশ। রুশভাষায় প্রাভদার অর্থ সত্য। পত্রিকাটি কেন্দ্র করে শ্রমিক সংবাদদাতা ও শ্রমিক লেখকদের একটি গোষ্ঠী তৈরি হয়। প্রথমে শ্রমিকদের দেওয়া অর্থ দিয়েই পত্রিকা চলতো। লেনিন প্রায়শই এ পত্রিকায় লিখতেন, সম্পাদকমন্ডলীকে নির্দেশ এবং লেখক সংগ্রহের পরামর্শ দিতেন। প্রাভদাকে বারে বারে আক্রমনের সম্মুখীন হতে হয়েছে, বহুবার নিষিদ্ধ হয়েছে এবং অন্য নামে প্রকাশিত হয়েছে। জার রাশিয়া থেকে ইয়েলৎসিনের রাশিয়ায় একাধিকবার নিষিদ্ধ হয়েছে। ১৯৯১তে রাষ্ট্রপতি বরিস ইয়েলৎসিন প্রিন্টিং প্রেস, পত্রিকাদপ্তর থেকে প্রাভদার বিশাল সম্পত্তি অধিগ্রহণ করে। পরে পত্রিকাটিকে চাঙ্গা করা হয় গ্রিক ব্যবসায়ীর হাতে বিক্রি করার জন্য।
বনু খাযরাজ
বনু খাযরাজ (بنو الخزرج) মুহাম্মদ (সা.)-এর যুগের একটি আরব গোত্র। তারা তাদের উদারতা ও আতিথেয়তার জন্য বিখ্যাত।
প্রাকইতিহাস
আবু মুহাম্মদ আল হাসান ইবনে আহমাদ আল হামদানির মতে বনু খাযরাজ ২য় শতব্দীতে ইসলাম পূর্ব ইয়েমেন থেকে বনু আউসের সাথে ইয়াসরিবে বসতি স্থাপন করেছিল। তবে সময় পরিক্রমায় দুই গোত্র পরস্পর শত্রু হয়ে উঠে।
== ইহুদি ভাষ্যকারদের মতে হিজরতের কয়েকবছর আগে দুই গোত্র বুতাসের যুদ্ধে অবতীর্ণ হয়েছিল। এসময় মদিনায় বনু কায়নুকা, বনু নাদির ও বনু কুরাইজা নামে তিনটি ইহুদি গোত্র ছিল। যুদ্ধের সময় নাদির ও কুরাইজা বনু আউসের পক্ষে এবং কায়নুকা বনু খাযরাজের পক্ষে যোগ দেয়। দীর্ঘ যুদ্ধের পর দ্বিতীয় পক্ষ পরাজিত হয়। == জেরুজালেমের চার্চ অব দ্য হলি সেপালকারের তত্ত্বাবধায়ক নুসাইবা গোত্র বনু খাযরাজ বংশোদ্ভূত। ৭ম শতাব্দীতে মুসলিম বিজয়ের সময় তারা জেরুজালেম আসে।
হিজরত
মুহাম্মাদ মদিনায় হিজরত করার পর তিনি বনু আউস ও বনু খাযরাজের বিরোধ মীমাংসা করেন। দুই গোত্র মুসলিম সমাজের অংশ হয়। এরপর থেকে তাদের আনসার বলে অবিহিত করা হতে থাকে।
তবে বনু আউসের এক প্রধান ব্যক্তি আবদুল্লাহ ইবনে উবাই মুহাম্মদ-এর বিরুদ্ধে চক্রান্ত করেছিল। তাকে মুনাফিক হিসেবে আখ্যায়িত করা হয়।
সামরিক অভিযান
৬২৪ সালে মুহাম্মাদ কাব বিন আশরাফের হত্যার নির্দেশ দেন। কাব বিন আশরাফ মুসলিমদের বিরুদ্ধে ষড়যন্ত্রে লিপ্ত ছিল। বদরের পর কাব মক্কা গিয়ে মুসলিমদের বিরুদ্ধে সেখানকার বিরোধীপক্ষকে উস্কানি প্রদান করে। এছাড়াও কাব তার কবিতায় মুসলিমদের বিরুদ্ধে উস্কানি দিতে থাকে। এসব কারণে তাকে মৃত্যুদন্ড দেয়া হয়েছিল। বনু আউস গোত্র তার দন্ড কার্যকর করে।
বনু আউস কর্তৃক কাব বিন আশরাফের হত্যার পর বনু খাযরাজ সালাম ইবনে আবুল হুকায়ককে (আবু রাফে বলে পরিচিত) হত্যার অনুমতি প্রার্থনা করে। আবু রাফেও একইরকম কর্মকাণ্ড চালাত। মুসলিম বিরোধী পক্ষকে আবু রাফে অর্থ ও রসদ দিয়ে সাহায্য করেছিল। তাই তাকেও হত্যার নির্দেশ দেয়া হয় এবং বনু খাযরাজ কর্তৃক এই দন্ড কার্যকর করা হয়।
গ্রানাডার নাসরি রাজবংশ
১২২৮ সালে ইবনে আলাহমার গ্রানাডার মুসলিমদের একত্রিত করে আলমামলিকা আলনাসরিয়া গঠন করেন। তারা মদিনার আনসারদের বংশধর বলে দাবি করতেন।
থেসেউসের জাহাজ
চিন্তন পরীক্ষা
দ্বিতীয়ত, অপসারিত প্রত্যাকটি অংশ, ধরা যাক, একটি গুদামঘরে সংরক্ষণ করে রাখা হলো, এবং এক শতাব্দী পরে, এ নষ্ট হওয়া রোধ করার প্রযুক্তি উদ্ভাবিত হলো এবং তাদের একত্রিত করে একটি জাহাজ বানানো আবার সম্ভবপর হলো। পুননির্মিত এ জাহাজটিই কি তবে থেসেউসের জাহাজ? এবং যদি তাই হয়, তাহলে পোতাশ্রয়ে সংরক্ষিত প্রতিস্থাপিত জাহাজটিও কি থেসেউসের জাহাজটিই?
সময় থেকে সময়ে ভিন্ন পরিচয়
এ তত্ত্ব বলে যে দুটো জাহাজ, যদিও প্রত্যাকভাবে অবিকল, দুটো ভিন্ন সময়ে অবস্থান করলে তারা অভিন্ন না। প্রত্যাক-সময়ে-জাহাজ একেকটি স্বকীয় "ঘটনা"। তাই এমনকি অংশসমূহের প্রস্তিস্থাপন ব্যতীতও, পোতাশ্রয়ে অবস্থিত জাহাজও প্রতিটি সময়ে ভিন্ন।
পরিচয়ের এ ধারণা অন্যকোন অধিবিদ্যক যন্ত্র দ্বারা প্রতিস্থাপন করা যায়। এ সমাধান সর্বপ্রথম গ্রিক দার্শনিক হেরাক্লিতোস দেন, তিনি যে নদীর পানি বারবার পরিবর্তিত হয় এমন একটি নদীর কথা বলেন। অ্যারিয়াস ডিডেমাস তার কথা বলেন, "যায়া একই নদীতে পা রাখে, ভিন্ন ভিন্ন জল তার পা ছুয়ে বয়ে যায়।” প্লুটার্ক হেরাক্লিতোসের এ মতের বিরুদ্ধচারণ করেন, এ জল ছিটিয়ে পড়ে, আবার একসাথে আসে আবার অপসৃত হয়।
প্রয়োগ
দর্শনের অনেক প্রায়োগিক ক্ষেত্রসমূহে এর দেখা পাওয়া যায়। মন দর্শনে জাহাজটি একজন ব্যক্তি দ্বারা প্রতিস্থাপিত হয়েছে যার পরিচয় সময় থেকে সময়ে প্রশ্নবিদ্ধ হয়। আইনি দর্শন ও বাস্তবিক দর্শনে যখন কোন বস্তুর মালিকানা অথবা এর উপর অধিকারের বিষয়ে মতবিরোধ তৈরি হয়, তখন কূটাভাসের দেখা মিলে। উদাহরণস্বরূপ, কোম্পানিসমূহ, খেলার দল এবং সংগীত গোষ্ঠি তাদের অংশ পরিবর্তন করে এবং তাদের পূর্ব সদস্যের সাথে বিরোধ তৈরি হয়, যার ফলে নতুন ও পুরোনোদের মধ্যে আইনি লড়াই উপস্থিত হয়। সাথে সাথে লেখা ও কম্পিউটার প্রোগ্রামসমুহ ক্রমাগত সম্পাদিত হতে হতে এত বেশি পরিবর্তিত হয় যে, মূল বিষয়ের কিছু অবশিষ্ট থাকে না, তখন মূল লেখক বা স্রষ্টার এর উপর কোন অধিকার থাকে কি না তা নিয়ে তর্ক হতে পারে।
নয়ডা সেক্টর ১৫ মেট্রো স্টেশন
নয়ডা সেক্টর ১৫ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের নয়ডা সেক্টর ১৫-তে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক ও এইচডিএফসি ব্যাংকের এটিএম পরিষেবা উপলব্ধ।
মিউজিক এফ ফাটাফাটি
মিউজিক এফ ফাটাফাটি বাংলা ভাষার সঙ্গীতভিত্তিক টিভি চ্যানেল যেটি ২০১৪ সালে যাত্রা শুরু করে।  চ্যানেলটি বাংলা চলচ্চিত্রের গান সম্প্রচার করে থাকে।
নেত্রকোণা সরকারি মহিলা কলেজ
নেত্রকোণা সরকারি মহিলা কলেজ নেত্রকোণা জেলা শহরে অবস্থিত একটি সরকারি কলেজ। শহরের প্রাণকেন্দ্র মোক্তারপাড়ায় এই কলেজটির অবস্থান। এই কলেজটি ১৯৬৯ সালে প্রতিষ্ঠিত হয় এবং এটি ১৯৮৬ সালে সরকারি করণ করা হয়। বৃহত্তর ময়মনসিংহ-এর নারীশিক্ষা বাস্তবায়নে এই কলেজ অতি গুরুত্বপূর্ণ ভূমিকা রেখে চলেছে।
শিক্ষা ব্যবস্থা
উচ্চ মাধ্যমিকে মানবিক, বিজ্ঞান ও বাণিজ্য শাখায়; স্নাতক (পাস) কোর্সে বিএ, বিএসএস, বিএসসি কোর্স চালু আছে। স্নাতক (সম্মান) কোর্সে রাষ্ট্রবিজ্ঞান, বাংলা, সমাজকর্ম ও ইংরেজি পড়ানো হয়। ২০১৫ সালে প্রথম রাষ্ট্রবিজ্ঞান ও সমাজকর্ম বিষয়ে স্নাতক সম্মান কোর্স চালু করা হয়। ২০১৮ সালের ১ ডিসেম্বর থেকে ইংরেজি সাহিত্যে সম্মান চালু করা হয়।
ক্রীড়া
কলেজ প্রাঙ্গণে বহিরাঙ্গন খেলার সুবিধা দিতে একটি ছোট মাঠ রয়েছে। কলেজের ছাত্রীদেরকে খেলাধুলার সুবিধা দিতে রয়েছে একজন ক্রীড়া শিক্ষক। কলেজে প্রতি বছর বার্ষিক ক্রীড়া সপ্তাহ উদযাপন করা হয় এবং শেষ দিন পুরস্কার প্রদান করা হয়। ক্রীড়া সপ্তাহে বা কোন বিশেষ ক্রীড়া উৎসবে দৌঁড়, উচ্চ লম্ফ, দীর্ঘ লম্ফ, ব্যাডমিন্টন, ভলিবল, ভারসাম্য দৌঁড়সহ বিভিন্ন খেলার আয়োজন করা হয়।
নেত্রকোণা সরকারি মহিলা কলেজে বাংলাদেশ রেডক্রিসেন্ট সোসাইটি এবং রোভার স্কাউটের কার্যক্রম চালু আছে। এই দুটি কার্যক্রমে শতাধিক ছাত্রী অংশ নেয়। এছাড়াও ছাত্রীরা ফুটবল এবং ক্রিকেটে ফিবছরই পদক অর্জন করে।
বের্টা ফন জুটনার
thumb|right|বের্টা ফন জুটনার বের্টা ফেলিৎসিটাস জোফিয়ে ফ্রাইফ্রাউ ফন জুটনার (Bertha Felicitas Sophie Freifrau von Suttner) (জন্ম: ৯ জুন, ১৮৪৩ - মৃত্যু: ২১ জুন, ১৯১৪) একজন অস্ট্রীয় ঔপন্যাসিক এবং শান্তিতে নোবেল পুরস্কারপ্রাপ্ত প্রথম নারী কবি।
জন্ম ও শিক্ষাজীবন
থাম্ব|250x250পিক্সেল|১৮৭৩ সালে জুটনার জুটনারের জন্ম তৎকালীন চেকোস্লোভাকিয়ার (বর্তমান চেক প্রজাতন্ত্র) রাজধানী প্রাগ শহরে। জুটনার দরিদ্র হয়ে পড়া এক অস্ট্রীয় ফিল্ড মার্শাল ফ্রান্‌ৎস-ইয়োজেফ গ্রাফ এর কন্যা এবং ১৮৭৩ সাল অবধি জুটনার বিত্তবান এক পরিবারের গৃহশিক্ষক ছিলেন। তার এক বড় ভাই ছিল যার নাম আর্থার ফ্রান্‌ৎস গ্রাফ। জুটনারের সাথে প্রকৌশলী ও ঔপন্যাসিক আর্থার গুণ্ডাকার ফ্রাইহের ফন জুটনারের (যিনি ১৯০২ সালে মৃত্যুবরণ করেন) বাগদান হয়, কিন্তু তার পরিবার এর বিরোধিতা করে। ১৯৭৬ সালে তিনি আলফ্রেড নোবেলের একটি বিজ্ঞাপনে সাড়া দেন এবং প্যারিসে নোবেলের বাসার গৃহকর্ত্রীর দায়িত্ব নেন। ভিয়েনা ফেরার পূর্বে তিনি শুধুমাত্র এক সপ্তাহের জন্য সেখানে ছিলেন এবং ১৯৭২ সালের ১২ জুন গোপনে আর্থারকে বিয়ে করেন।
কর্মজীবন
১৮৯১ সালে একটি শান্তিকামী সংগঠন প্রতিষ্ঠা এবং ১৮৯৯ সালে তার উপন্যাস ডি ভাফেন নিডার প্রকাশিত হবার পর জুটনার ধীরে ধীরে শান্তি আন্দোলনের নেতৃত্বদানকারী ব্যক্তিত্বে পরিণত হন। ১৮৯২ থেকে ১৮৯৯ সাল পর্যন্ত আন্তর্জাতিক শান্তিকামী সাময়িকীর সম্পাদিকা থাকাকালে জুটনার আন্তর্জাতিক খ্যাতি অর্জন করেন। হেনরি থমাস বাকল, হার্বার্ট স্পেন্সার এবং চার্লস ডারউইনের লেখা তার শান্তিকামী চেতনাকে প্রভাবিত করেছিল । যদিও আলফ্রেড নোবেলের সাথে তার সাক্ষাৎ ক্ষণিকের জন্য, তবুও ১৮৯৬ সালে নোবেলের মৃত্যুর আগ পর্যন্ত তার সাথে জুটনারের চিঠি আদান-প্রদান হয়েছে। ধারণা করা হয় যে, আলফ্রেড নোবেল তার সকল অর্থ যে সকল পুরস্কারের জন্য উইল করে দিয়েছিলেন তার মধ্যে "শান্তি পুরস্কার" সংযুক্ত করার পিছনে জুটনারের এক বিশাল প্রভাব আছে। জুটনার নিজে ১৯০৫ সালে পুরস্কারটি জিতেছিলেন।
১৯১৪ সালে তার লেখা বিখ্যাত উপন্যাস ডি ভাফেন নিডার চলচ্চিত্রে রূপায়িত হয়; "নরডিস্ক ফিল্মস কোম্পানি"-র ২ জন বিখ্যাত চলচ্চিত্র প্রযোজক হোলগার মাডসেন এবং কার্ল থিওডর এর প্রযোজনা করেন। ২০০৫ সালে জার্মানিতে জুটনারের স্মারক ডাকটিকেট প্রকাশ করা হয়। অস্ট্রিয়ার ২ ইউরো মুদ্রায় জুটনারের ছবি চিত্রিত করা হয় এবং এর পূর্বে অস্ট্রীয় ১০০০ শিলিং ব্যাংকনোটেও তার ছবি চিত্রায়ণ করা হয়েছিল।
বহিঃসংযোগ
<External links/>
ওয়ারাঙ্গল লোকসভা কেন্দ্র
ওয়ারাঙ্গল লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৩৭,৭৭৮ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার ওয়ারাঙ্গল গ্রামীণ, ওয়ারাঙ্গল নগর, জয়শঙ্কর ভূপালপল্লী এবং জনগাঁও জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
ওয়ারাঙ্গল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন পিপলস ডেমোক্রেটিক ফ্রণ্টের শ্রী পেণ্ড্যল রাঘব রাও৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী শাদাত আলি খান৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী কাদ্যম শ্রীহরি৷ তবে ঐবছর উপনির্বাচনে তেলেঙ্গানা রাষ্ট্র সমিতির দয়াকর পসুনুরি জয়লাভ করেন৷
বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি জনগাঁও জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র৷ এটি জনগাঁও জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্র৷ এটি ওয়ারাঙ্গল নগর জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র। এটি একটি অসংরক্ষিত আসন। এটি ওয়ারাঙ্গল নগর জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র৷ এটি জয়শঙ্কর ভূপালপল্লী জেলায় অবস্থিত৷ এটি একটি অসংরক্ষিত আসন।
কেন্দুলি মেলা
জয়দেব মেলা বা জয়দেব-কেন্দুলি মেলা পশ্চিমবঙ্গের বীরভূম জেলার জয়দেব কেন্দুলি গ্রামের একটি ঐতিহ্যবাহী মেলা। প্রতি বছর মকর সংক্রান্তির দিন পুণ্যস্নানের মাধ্যমে এই ঐতিহ্যবাহী মেলা শুরু হয়। এই মেলাকে ঘিরে মানুষের মধ্যে এক উন্মাদনার সৃষ্টি হয়। এই মেলা মূলত বীরভূমের সংস্কৃত পণ্ডিত জয়দেবের স্মৃতি তর্পণ উদ্দেশ্যে উদযাপিত হয়।
অজয় নদের পাড়ে ছোট্ট গ্রাম জয়দেব কেন্দুলি। নদীর পাড়ে বাউল আখড়ায় বসেছে জমজমাট গানের আসর। প্রতিবছরই এই সময়টার অপেক্ষায় দিন গোনেন বাউলপ্রেমী মানুষজন। মকরস্নানের দিন থেকেই শুরু হয়ে যায় গান-বাজনা, মেলা, উত্‍সব। কেন্দুলি গ্রামে  গীতগোবিন্দের রচয়িতা কবি জয়দেবের জন্মস্থান। লক্ষ্মণসেনের সভাকবি ছিলেন তিনি। লক্ষ্মণসেনই এখানে রাধামাধব মন্দির প্রতিষ্ঠা করেন।
জয়দেব মেলা মানেই বাউল গানের আসর। সেইসঙ্গে অবশ্যই কীর্তন।
ইতিহাস
thumb|রাধাবিনোদ মন্দির বীরভূম-বর্ধমান জেলার সীমান্ত বরাবর বয়ে চলা অজয় নদের ধারে কেন্দুলি গ্রাম। এখানেই ছিল রাজা লক্ষ্মণ সেনের সভাকবি জয়দেবের নিবাস। রাধাগোবিন্দের মন্দির সহ কেন্দুলিতে জয়দেবের স্মৃতিধন্য বহু দ্রষ্টব্য থাকলেও কেন্দুলির সব চেয়ে বড় পরিচয় পৌষ সংক্রান্তির মেলা, যাকে কেন্দ্র করে কেন্দুলির কথা আজ দেশের সীমানা ছাড়িয়েছে। প্রাচীনত্ব ও জনপ্রিয়তার নিরিখে এ মেলা আজ দেশের অন্যতম প্রধান মেলা হিসেবে পরিগণিত হয়। এই একবিংশ শতকেও সমাগম হয় লক্ষাধিক মানুষের। ঐতিহাসিকদের মতে গঙ্গাবোধে অজয়ে মকরস্নান উপলক্ষেই এই মেলার সূচনা হয়েছে সুদূর অতীতে। পরে তার সঙ্গে জয়দেবীয় ঐতিহ্যধারা যুক্ত হয়ে হয়েছে জয়দেবের মেলা।
পুণ্যস্নান
অজয় নদে মকর সংক্রান্তির দিনে পুণ্যার্থীরা স্নান করেন। এই সময় নদীতে জল কম থাকে। সেই কারণে প্রতিবছর প্রশাসন থেকে বালি তুলে জল জমানোর ব্যবস্থা করা হয়। সেখানে ডুব দেওয়ার জন্য পুরুষ ও মহিলাদের জন্য আলাদা আলাদা ঘাট বানানো হয় প্রতিবছর।
বাউল গান
জয়দেব মেলা মানেই বাউল গানের আসর। সেই সঙ্গে অবশ্যই কীর্তন। প্রতিবছর এই মেলায় তৈরি করা হয় কীর্তনীয়াদের জন্য কীর্তনের আখড়া এবং বাউলদের জন্য বাউলের আখড়া। প্রায় ৩০০ টি আখড়া তৈরি করা হয় মেলাটিতে। মেলার স্থানের  পাশের রামপুর ফুটবল মাঠেও চলে মেলা।
চন্দ্রভোগ বিল
চন্দ্রভোগ বিল বাংলাদেশের রংপুর বিভাগের দিনাজপুর জেলার বীরগঞ্জ উপজেলার মোহাম্মদপুর ইউনিয়নে অবস্থিত। এটি রাজধানী ঢাকা থেকে ৫০০ কিলোমিটার উত্তর-পশ্চিমে বাংলাদেশে অবস্থিত।
চন্দ্র ঘোভার বিলের আশেপাশের গ্রামাঞ্চল প্রায় সম্পূর্ণ ঢাকা রয়েছে।চন্দ্র ভোগ বিলের চারপাশে প্রতি বর্গকিলোমিটারে প্রায় ৭৯০ জন লোক রয়েছে যা অত্যন্ত জনবহুল, জলবায়ু আর্দ্র এবং উপনিবেশীয়। গড় তাপমাত্রা ২২ ডিগ্রি সে। উষ্ণতম মাস হল সেপ্টেম্বর, ২৮ ডিগ্রি সেলসিয়াস তাপমাত্রা এবং সবচেয়ে ঠান্ডা জানুয়ারী ১৬ ডিগ্রি সেন্টিগ্রেডে প্রতি বছর গড় বৃষ্টিপাত ১৯১৮ মিলিমিটার। আর্দ্রতম মাসে সেপ্টেম্বর হয়, ৩৯৫ মিলিমিটার বৃষ্টিপাত এবং ১ মিমিটার সাথে আর্দ্রতম ডিসেম্বর।
উখাইদির দুর্গ
থাম্ব|উখাইদির দুর্গের ভিতরে উখাইদির দুর্গ ( حصن الأخيضر  ) বা উখাইদিরের আব্বাসীয় প্রাসাদ ইরাকের কারবালা থেকে প্রায় ৫০ কিমি দক্ষিণে অবস্থিত। এটি একটি অনন্য প্রতিরক্ষামূলক শৈলীসহ ৭৭৫ খ্রিস্টাব্দে নির্মিত একটি বড় আয়তাকার দুর্গ। এটি আব্বাসীয় খলিফা আস-সাফফাহর ভাগ্নে ইসা ইবনে মুসা দ্বারা নির্মিত।  উখাইদিরের আঙ্গিনা, বাসস্থান এবং মসজিদের কাঠামোতে আব্বাসীয় স্থাপত্যের উদ্ভাবনের প্রতিনিধিত্ব করে। উখাইদিরে খননকাজ ২০ শতকের গোড়ার দিকে গার্ট্রুড বেল দ্বারা পরিচালিত হয়েছিল, যিনি ধ্বংসাবশেষ নিয়ে প্রথম বড় প্রতিবেদন লিখেছিলেন। আতশান এবং মুজদাহ এর মতো আঞ্চলিক বাণিজ্য রুটে উখাইদির ছিল একটি গুরুত্বপূর্ণ। কমপ্লেক্সে একটি প্রাথমিক হল, একটি বড় ইওয়ান, একটি অভ্যর্থনা হল এবং ভৃত্যদের কোয়ার্টার রয়েছে। দুর্গটি ইরাকের আব্বাসীয় স্থাপত্যের উদাহরণ দেয় "রাজবংশের স্বৈরাচারী এবং আনন্দ-প্রেমময় চরিত্র" এর বিশাল আকারের কিন্তু সঙ্কুচিত বাসস্থানে প্রদর্শন করে।
বর্তমান নামটি বনু উখাইদিরের ইসমাইল ইবনে ইউসুফ উখাইদিরের সাথে সম্পর্কিত হতে পারে যিনি আব্বাসীয়দের বিরুদ্ধে বিদ্রোহ শুরু করেছিলেন, পরে তিনি কারমাতিয়ানদের সমর্থনে কুফার গভর্নর হন।
বিশ্ব ঐতিহ্যের তালিকায়
এই স্থাপনাটি ২০০০ সালের ৭ জুলাই ইউনেস্কোর বিশ্ব ঐতিহ্যের তালিকার সাংস্কৃতিক বিভাগে যোগ করা হয়েছিল।
কাতার ইস্পাত
কাতার ইস্পাত (পূর্বের QASCO) ১৯৭৮ সালে পারস্য উপসাগরীয় অঞ্চলে প্রথম সংহত ইস্পাত কেন্দ্র হিসাবে গঠিত হয়েছিল। বাণিজ্যিক উৎপাদন শুরু করেছিল ১৯৭৮ সালে এবং ইন্ডাস্ট্রিজ কাতার এর সম্পূর্ণ মালিকানাধীন হয় ২০০৩ সালে।
ব্যবসায়িক প্রতিষ্ঠান
প্ল্যান্টের সুবিধাগুলির মধ্যে আছে একটি মিডরেক্স ভিত্তিক ডিআরআই / এইচবিআই কম্বো মেগা মডিউল, একটি লেডল রিফাইনিং চুল্লি সহ বৈদ্যুতিক ফার্নেস, একটি অবিচ্ছিন্ন ঢালাই উদ্ভিদ এবং রোলিং মিল রয়েছে । অন্যান্য সহায়ক প্রতিষ্ঠান গুলির মধ্যে রয়েছে জেটি সুবিধা, একটি প্রধান পাওয়ার সাবস্টেশন, মান নিয়ন্ত্রণ কেন্দ্র, রক্ষণাবেক্ষণের দোকান এবং সমুদ্র / মিঠা পানির জন্য সুবিধা, সংকুচিত বাতাস, প্রাকৃতিক গ্যাস এবং একটি ক্লিনিক। এটি এমইইডি কর্তৃক মধ্য প্রাচ্যের শীর্ষ চারটি ইস্পাত উৎপাদকের মধ্যে নাম করেছে। এর মিল সাইটটি মেসাঈদ শিল্প অঞ্চলে দোহা থেকে দক্ষিণে অবস্থিত। সংস্থাটি সংযুক্ত আরব আমিরাত ভিত্তিক সহায়ক কাতার ইস্পাত সংস্থা এফজেডই পরিচালনা করে।
ইতিহাস
কাতার স্টিল হ'ল নতুন কর্পোরেট পরিচয় এবং কাতার ইস্পাত সংস্থা, কিউএসসি হল এর ব্যবসায়ীক নাম। এটি ১৪ ই অক্টোবর, ১৯৭৪ সালে আমিরি ডিক্রি নং ১৩০ দ্বারা একটি জিসিসির দেশগুলিতে প্রথম ইন্টিগ্রেটেড ইস্পাত প্ল্যান্ট হিসাবে এর সাবেক নাম কাসকো নামে অন্তর্ভুক্ত হয়েছিল। এটি কাতার সরকার ৭০% এবং জাপানের দুটি সংস্থা, কোবে স্টিল ২০% এবং টোকিও বোইকি ১০% এর মধ্যে একটি যৌথ উদ্যোগ ছিল। এটি ১৯৭৮ সালে তার সম্পূর্ণ উৎপাদন শুরু করে এবং ১৯৯৭ সালে কোবে স্টিল এবং টোকিও বোইকের শেয়ার কাতার সরকার অধিগ্রহণ করে, যা পরে কাতার পেট্রোলিয়ামকে এবং পুনর্গঠনের সময় এপ্রিল ২০০৩ সালে ইন্ডাস্ট্রিজ কাতার (আইকিউ)-এর কাছে স্থানান্তরিত করে। ।
দুবাইতে সুবিধা
কাতার ইস্পাত সংস্থা এফজেইআই আগস্ট ২০০৩ সালে ইস্পাত তারের-রড পণ্য তৈরির জন্য প্রতিষ্ঠিত হয়েছিল।
সংস্থাটি জেবেল আলী ফ্রি জোনে ৬০,০০০ বর্গমিটারের জায়গায় দুটি প্রাথমিক সুবিধা পরিচালনা করে। সুবিধাগুলির বার্ষিক উৎপাদন ক্ষমতা ২৮০,০০০ টন তারের রড এবং ৩০০,০০০ টন বার রয়েছে।
থাই কেডমানি কীবোর্ড লেআউট
থাই কেডম্যানি কীবোর্ড লেআউট হলো থাই ভাষায় মুদ্রণ করার স্ট্যানডার্ড বা প্রমিত কীবোর্ড বিন্যাস। এটি ১৯২০ এর দশকে পুরানো সাত-সারি নকশা প্রতিস্থাপনের জন্য থাই টাইপরাইটারদের দ্বারা উদ্ভূত হয়েছিল এবং এটি ১৯৭০ এর দশক পর্যন্ত কেবল ঐতিহ্যবাহী লেআউট হিসাবে পরিচিত ছিল। '৭০এর পরে যখন এটির ডিজাইনার সওয়ানপ্র্যাসেট কেটমানির (สุวรรณประเสริฐ เกษมณี) এর নামে নামকরণ করা হয়েছিল। তিনি মূলত নতুন বিকল্প প্যাটাচোট লেআউট থেকে এটিকে আলাদা বিন্যাস দেন। ১৯৯৮ সালে কেডমেনি লেআউটটি থাই ইন্ডাস্ট্রিয়াল স্ট্যান্ডার্ড ৮২০-২৫৩১ হিসাবে অন্তর্ভুক্ত হয়েছিল, ১৯৯৯ সালে একটি হালনাগাদ (৮৩০-২৩৫৮) দিয়ে এবং বেশিরভাগ কম্পিউটার সিস্টেমে ডিফল্ট থাই ইনপুট পদ্ধতি হিসাবে ব্যবহৃত হয়।
গাজীপুর-১
গাজীপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৪নং আসন।
সীমানা
গাজীপুর-১ আসনটি গাজীপুর জেলার কালিয়াকৈর উপজেলা এবং গাজীপুর সিটি কর্পোরেশনের ০১ হতে ১৮ নং ওয়ার্ড সমূহ নিয়ে গঠিত।
মোজাম্মেল হোসেন লালু
মোজাম্মেল হোসেন লালু (মৃত্যু: ১ সেপ্টেম্বর ২০১৪) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি ১৯৯৬ সালের উপ নির্বাচনে কুড়িগ্রাম-৩ থেকে সংসদ সদস্য নির্বাচিত হয়েছিলেন।
কর্মজীবন
লালু বাংলাদেশের রাষ্ট্রীয় মালিকাধীন জনতা ব্যাংকের ডেপুটি জেনারেল ম্যানজার পদে চাকরি করেন।
রাজনৈতিক জীবন
লালু ১৯৯০ সালে হুসেইন মুহাম্মদ এরশাদ গ্রেফতার হলে তিনি এরশাদ মুক্তি পরিষদ গঠন করেছিলেন এবং এর নেতৃত্ব দেন। তিনি জাতীয় পাটির কেন্দ্রীয় কমিটির সমবায় বিষয়ক উপদেষ্টা ছিলেন।
ব্যক্তিগত জীবন
মোজাম্মেল হোসেন লালু ছিলেন বাংলাদেশের প্রাক্তন রাষ্ট্রপতি হুসেইন মুহাম্মদ এরশাদ ও রাজনীতিবিদ জিএম কাদেরের ছোট ভাই। তার এক ছেলে (প্রাক্তন সংসদ সদস্য হোসেন মকবুল শাহরিয়ার) এবং দুই মেয়ে রয়েছে।
দাঁত
দাঁত মেরুদণ্ডী প্রাণীদের মুখে অবস্থিত একটি অঙ্গ। এটি খাদ্য চর্বণ ও কর্তনের (কাটা) কাজে ব্যবহৃত হয়। অধিকাংশ প্রাণীর দেহে দাঁতই হচ্ছে কঠিনতম অঙ্গ।
দাঁতের অংশ
right|thumb|মানবদেহের দাঁতের লম্বচ্ছেদে বিভিন্ন অংশ দেখানো হয়েছে
দাঁতের মুকুট ও মূলের সংযোগস্থলকে গ্রীবা বলা হয়। এটিও সাধারণত মাড়ি দিয়ে আবৃত থাকে।
দাঁতে উপস্থিত কলাসমূহ
এছাড়াও, দাঁতের সিমেন্ট ও চোয়ালের মাঝখানে যে সূক্ষ ফাঁকা থাকে, সেখানে অগণিত অতিসূক্ষ তন্তুসদৃশ লিগামেন্ট থাকে যাকে পেরিওডন্টাল টিস্যু বলে। দাঁতকে হাড়ের সাথে সংযুক্ত রাখাই এর প্রধান কাজ।
দাঁতের যত্ন
right|thumb|দাঁত পরিষ্কারে টুথব্রাশের জুড়ি মেলা ভার। মুখের সুস্থতা অনেকাংশেই মুখ পরিষ্কার রাখা সংক্রান্ত নিয়মিত চর্চার উপর নির্ভর করে। মুখ পরিষ্কার রাখার ফলে দাঁতের ক্ষয়রোগ, গিংগিভিটিজ, পিরিওডন্টাল রোগ, হ্যালিটোসিস বা মুখের দুর্গন্ধ এবং অন্যান্য দন্তজনিত সমস্যা থেকে ব্যক্তি রক্ষা পায়। পেশাদারী এবং ব্যক্তিগত - উভয় পর্যায়েই এ ধরনের সচেতনতা প্রয়োজন। সচেতনভাবে দাঁত ব্রাশ করার পাশাপাশি নিয়মিত দন্তচিকিৎসকের মাধ্যমে দাঁত পরিষ্কার করলে দাঁতের ক্যালকুলাস বা টারটার এবং দাঁতে অবস্থানরত ক্ষতিকর ব্যাকটেরিয়া দূরীভূত হয়। পেশাদারীভাবে দাঁতের পরিষ্কারের জন্য টুথ স্কেলিং করা হয়। এ পর্যায়ে বিভিন্ন ধরনের যন্ত্রপাতির প্রয়োগ দেখা যায়।
দাঁত পরিষ্কার রাখার উদ্দেশ্যই হচ্ছে দাঁতের আবরণে ও ফাঁকা জায়গায় অবস্থানরত ক্ষতিকর ব্যাকটেরিয়াকে দূরে রাখা।
স্বাস্থ্যপরিচর্যা বিষয়ক ব্যক্তিত্ব হিসেবে দন্তচিকিৎসকগণ পরামর্শ দেন যে,
কিম শর্মা
কিম মিশেল শর্মা একজন ভারতীয় অভিনেত্রী এবং মডেল। তিনি ২০০০ সালে হিন্দি ভাষার চলচ্চিত্র মোহাব্বতে দিয়ে অভিনয়ে অভিষেক করেছিলেন।
সঞ্জনা কাপুর
সঞ্জনা কাপুর (জন্ম: ২৭শে নভেম্বর ১৯৬৭ ) হলেন একজন ভারতীয় নাট্য ব্যক্তিত্ব এবং ভারতীয় ও ব্রিটিশ বংশোদ্ভূত প্রাক্তন ব্রিটিশ চলচ্চিত্র অভিনেত্রী। তিনি প্রয়াত শশী কাপুর এবং প্রয়াত জেনিফার কেন্ডালের কন্যা। তিনি ১৯৯৩ থেকে ২০১২ সালের ফেব্রুয়ারি মাস পর্যন্ত মুম্বইয়ের পৃথ্বী মঞ্চে পরিচালনার দায়িত্ব পালন করেছেন।
প্রারম্ভিক জীবন
সঞ্জনা কাপুর ১৯৬৭ সালের ২৭শে নভেম্বর তারিখে ভারতের মহারাষ্ট্রের বোম্বের বিখ্যাত কাপুর পরিবারে জন্মগ্রহণ করেছিলেন। তাঁর পিতামহ ছিলেন পৃথ্বীরাজ কাপুর এবং তাঁর চাচারা হলেন রাজ কাপুর এবং শাম্মী কাপুর। তাঁর ভাই কুনাল কাপুর এবং করণ কাপুরও বেশ কয়েকটি চলচ্চিত্রে অভিনয় করেছেন। তাঁর নানী জেফ্রি কেন্ডাল এবং লরা কেন্ডাল অভিনেত্রী ছিলেন; তাঁদের নাট্যদল শেক্সপিয়ার এবং শ অভিনয় করতে ভারত ও এশিয়া সফর করেছিলেন। দ্য মার্চেন্ট আইভরি ফিল্ম নির্মিত শেকসপিয়র ওয়াল্লাহ ছবিটি হালকাভাবে এই পরিবারটিকে ভিত্তি করে তৈরি হয়েছিল, যেখানে তাঁর বাবা এবং তাঁর খালা (অভিনেত্রী ফেলিসিটি কেন্ডাল) অভিনয় করেছিলেন। সঞ্জনা কাপুর মুম্বইয়ের বোম্বে ইন্টারন্যাশনাল স্কুলে পড়াশোনা করেছেন।
কর্মজীবন
তিনি ১৯৮১ সালে তাঁর বাবার দ্বারা প্রযোজিত ৩৬ চৌরিঙ্গি লেন নামক চলচ্চিত্রে অভিনয়ের মধ্য দিয়ে তাঁর অভিনয়ের সূচনা করেছিলেন; তাঁর মা জেনিফার কেন্ডাল উক্ত চলচ্চিত্রের মুখ্য চরিত্রে অভিনয় করেছিলেন। তিনি তাঁর মায়ের দ্বারা অভিনীত চরিত্রটির ছোট বেলার চরিত্রে অভিনয় করেছিলেন। পরে তিনি তাঁর বাবার প্রযোজনায় নির্মিত উৎসব (১৯৮৪) ছবিতে হাজির হয়েছিলেন এবং হিরো হীরালাল (১৯৮৯) নামক একটি বলিউড চলচ্চিত্রে অভিনয়ের মাধ্যমে প্রথম কেন্দ্রীয় চরিত্রে অভিনয় করেছিলেন, যা বক্স অফিসে সফল হয়েছিল।
এরপরে তিনি ১৯৮৮ সালে মীরা নায়েরের সমালোচিত এবং প্রশংসিত চলচ্চিত্র সালাম বোম্বেতে উপস্থিত হয়েছিলেন, তবে ১৯৯০-এর দশকে তিনি মঞ্চ নাটকের দিকে মনোনিবেশ করেন এবং চলচ্চিত্রে অভিনয় ছেড়ে দেন। ১৯৯১ সালে, তিনি ফে এবং মাইকেল কানিনের ব্রডওয়ে নাটক অবলম্বনে নির্মিত আকিরা কুরোসাওয়ার অমর চলচ্চিত্র রাশোমোন-এ জাপানি স্ত্রীর চরিত্রে অভিনয় করেছিলেন। তিনি এ. কে. বীরের আরণ্যক-এ অভিনয় করেছেন। তিনি সাড়ে তিন বছর ধরে টেলিভিশনে আমুল ইন্ডিয়া শোতে উপস্থাপনার দায়িত্ব পালন করেছেন। তিনি মুম্বইয়ের জুহুতে পৃথ্বী থিয়েটার পরিচালনা করেছেন এবং ২০১১ সাল পর্যন্ত শিশুদের জন্য থিয়েটার কর্মশালা পরিচালনা করেছিলেন।
২০১১ সালে, তিনি পৃথ্বী থিয়েটার ছেড়ে যাওয়ার সিদ্ধান্ত ঘোষণা করেছিলেন এবং ২০১২ সালে জুনুনথিয়েটার (যেটি একটি চারুকলা ভিত্তিক সংস্থা, যা ভ্রমণ দলের সাথে কাজ করে) চালু করেছিলেন। এটি ভারত জুড়ে ছোট ছোট স্থানে নাটক মঞ্চায়ন করে থাকে।
তিয়েন গুয়াং সড়ক বিনোদন মাঠ
মিশন রোড গ্রাউন্ড বা তিয়েন গুয়াং সড়ক বিনোদন মাঠ একটি বহুমুখী ক্রীড়া মাঠ। কাউ পুই লুং, কাউলুন, হংকং-এ যা মূলত ক্রিকেট ম্যাচের জন্য ব্যবহৃত হয়। এটি ১৯৭৬ সালে খোলা হয়েছিল, এবং সেখানে প্রথম ম্যাচটি খেলা হয়েছিল একটি হংকং একাদশ এবং কুইন্সল্যান্ড কোল্টসের মধ্যে।